Ο **Στίβεν Τζον «Στιβ» Νας** (*Stephen John "Steve" Nash*, γεννήθηκε 7 Φεβρουαρίου 1974) είναι Καναδός πρώην καλαθοσφαιριστής, δύο φορές πολυτιμότερος παίκτης (MVP) της κανονικής περιόδου στο πρωτάθλημα του NBA. Αγωνίστηκε ως πόιντ γκαρντ και συμπεριλαμβάνεται στους καλύτερους στη θέση του όλων των εποχών.

Βιογραφία
---------

Γεννήθηκε στο Γιοχάνεσμπουργκ της Νότιας Αφρικής στις 7 Φεβρουαρίου του 1974. Έχει ύψος 1,90 μέτρα και βάρος 88 κιλά. Επιλέχθηκε στην 15η θέση του νταφτ του NBA το 1996 από τους Φοίνιξ Σανς.

Τα δύο πρώτα χρόνια της καριέρας του στο NBA ήταν αναπληρωματικός, συνήθως του Τζέισον Κιντ. 
Ο Νας μετακόμισε στο Ντάλας για να αγωνιστεί με τους Μάβερικς το 1998. Ξεκίνησε άσχημα στο Ντάλας και το πρώτο του παιχνίδι ως βασικός γκαρντ της ομάδας ήταν τόσο κακό που οι οπαδοί των Μάβερικς τον αποδοκίμασαν κατά τη διάρκεια ενός αγώνα τον Μάρτιο με αντίπαλο τους Χιούστον Ρόκετς το 1999. Αυτή η αποδοκιμασία εξαφανίστηκε γρήγορα όταν ο Καναδός σχεδόν διπλασίασε τις επιδόσεις του στο σκοράρισμα τη σεζόν 2000–01 και ακολούθησαν δύο εμφανίσεις All-Star τις σεζόν 2001–02 και 2002–03.
Στην πρώτη του σεζόν βοήθησε το Ντάλας να αντιμετωπίσει 10ετή απουσία από τα πλέι οφ. Μαζί με τον Ντιρκ Νοβίτσκι, ο Νας οδήγησε τους Μάβερικς σε ρεκόρ 60 νικών τότε και στους τελικούς της Δυτικής Περιφέρειας το 2003.

Παρά την επιτυχία του στο Ντάλας, επανήλθε στους Φοίνιξ Σανς το 2004 με την πρώτη χρονιά να αναδεικνύεται πρώτος στις ασίστ και την ομάδα σε ρεκόρ όλων των εποχών με 62 νίκες. Εμπνευστής της επίθεσης «επτά δευτερολέπτων ή λιγότερο» των Σανς, ο Νας είχε ως βασικό ρόλο την εξαιρετικά γρήγορη και αποτελεσματική επίθεση που του χάρισε διαδοχικά βραβεία πολυτιμότερου παίκτη το 2004–05 και το 2005–06 έχοντας στην πρώτη χρονιά 15,5 πόντοι, 3,3 ριμπάουντ, 11,5 ασίστ
και τη δεύτερη 18,8 πόντοι, 4,2 ριμπάουντ και 10,5 ασίστ.  Και στις δύο σεζόν, οι Σανς έφτασαν στους τελικούς της Δυτικής Περιφέρειας, αλλά τελικά έχασαν και τις δύο σειρές όπως και την τρίτη (2005, 2006, 2010). Έκλεισε την καριέρα του στους Λος Άντζελες Λέικερς με μέσους όρους 14,8 πόντους και 8,7 ριμπάουντ ανά παιχνίδι και 8 συμμετοχές σε All Star Game.

Με μέσο ύψος για τη θέση που αγωνίζεται, ο Νας ήταν εξαιρετικός πλέι μέικερ, διακρινόμενος κυρίως στον επιθετικό τομέα και στη γνώση των βασικών του αθλήματος. Οι ικανότητές του στην πάσα, στο περιφερειακό σουτ, στην ντρίπλα και στις βολές θεωρούνται υποδειγματικές. Ελάχιστοι παίκτες στην ιστορία του NBA διέθεταν σε συγκρίσιμο βαθμό όλες αυτές τις ικανότητες. Αμυντικά δεν διακρινόταν ιδιαίτερα, καθώς δεν είχε κατάλληλη σωματοδομή, ωστόσο με την ταχύτητά του ήταν τουλάχιστον επαρκής. Ήταν πέντε φορές κορυφαίος πασέρ στο πρωτάθλημα (2005, 2006, 2007, 2010, 2011), ενώ τις τρεις πρώτες συμπεριλήφθηκε στην καλύτερη πεντάδα της σεζόν. 
Υπήρξε ένας από τους καλύτερους παίκτες της δεκαετίας του 2000.

Είναι τετάρτος όλων των εποχών στις ασίστ.
Το 2020 εισήχθη στο Hall of Fame της FIBA. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

Τίτλοι και διακρίσεις
---------------------

* 2 × ΝΒΑ πολυτιμότερος παίκτης (2005, 2006)
* 8 × NBA All-Star (2002, 2003, 2005 – 2008, 2010, 2012)
* 3 × Πρώτη ομάδα NBA (2005 – 2007)
* 2 × NBA δεύτερη ομάδα (2008, 2010)
* 2 × NBA τρίτη ομάδα (2002, 2003)
* 5 × ΝΒΑ πρώτος στις ασίστ (2005 – 2007, 2010, 2011)
* Βραβείο Ιθαγένειας J. Walter Kennedy (2007)
* NBA επετειακή ομάδα 75 ετών
* 2 × FIBA AmeriCup MVP (1999, 2003)
* 2 × Παίκτης της Χρονιάς στο WCC (1995, 1996)
* Νο. 11 που αποσύρθηκε από την *Santa Clara Broncos*

Παραπομπές
----------

1. ↑  «All-Time #NBArank: Magic Johnson tops list of greatest point guards». Ανακτήθηκε στις 16 Ιουνίου 2021.
2. ↑  «Top 10 Nash Moments: #10 Nash Is Drafted». Αρχειοθετήθηκε από το πρωτότυπο στις 18 Νοεμβρίου 2021. Ανακτήθηκε στις 18 Νοεμβρίου 2021.
3. 1 2  «STEVE NASH». Ανακτήθηκε στις 23 Νοεμβρίου 2021.
4. ↑  «Only 7 Point Guards Have Won The MVP Award: Magic Johnson Is The Leader With 3 Awards». Ανακτήθηκε στις 25 Σεπτεμβρίου 2022.
5. ↑  «NBA – Pour chaque décennie, quel joueur a gagné le plus de MVP ?». Αρχειοθετήθηκε από το πρωτότυπο στις 18 Ιανουαρίου 2021. Ανακτήθηκε στις 18 Ιανουαρίου 2021.
6. ↑  «20 Greatest NBA Players To Never Win A Championship». Ανακτήθηκε στις 24 Μαΐου 2022.
7. ↑  «2020 Class of FIBA Hall of Fame: Steve Nash». Ανακτήθηκε στις 18 Νοεμβρίου 2021.
8. ↑  «The NBA Players Who Have Won The Most MVP Awards: Kareem Abdul-Jabbar Is The Ultimate Leader With 6 Trophies». Ανακτήθηκε στις 9 Σεπτεμβρίου 2022.
9. ↑  «Encyclopædia Britannica : Steve Nash». Ανακτήθηκε στις 18 Νοεμβρίου 2021.
10. ↑  «The Last 40 Assist Champions: John Stockton Is The All-Time Assists King». Ανακτήθηκε στις 10 Νοεμβρίου 2021.
11. ↑  «The Most MVPs Per Decade: Kareem Abdul-Jabbar And Michael Jordan». Ανακτήθηκε στις 18 Ιουνίου 2021.
12. ↑  «NBA : All-Time Assists Leaders». Αρχειοθετήθηκε από το πρωτότυπο στις 17 Φεβρουαρίου 2011. Ανακτήθηκε στις 23 Νοεμβρίου 2021.
13. ↑  «FIBA : Steve NASH (Canada)». Ανακτήθηκε στις 18 Νοεμβρίου 2021.
14. ↑  «ΝΒΑ: Αυτοί είναι οι 75+1 παίκτες όλων των εποχών!». Ανακτήθηκε στις 23 Οκτωβρίου 2021.
15. ↑  «NBA 75TH ANNIVERSARY TEAM ANNOUNCED». Αρχειοθετήθηκε από το πρωτότυπο στις 16 Οκτωβρίου 2022. Ανακτήθηκε στις 16 Οκτωβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στιβ Νας** |

* Αναλυτικά στατιστικά καριέρας Αρχειοθετήθηκε 2021-10-20 στο Wayback Machine.
* Steve Nash

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 43714773
* LCCN: n2005093143
* ISNI: 0000 0001 1471 3552

 |

 |